《读五贤传偶成五首 其四 咏陆云》
明代·陈谟

笑疾故自佳，吾以全吾天。况识墓中人，飘飘喜谈玄。

浚仪有画像，名亚卓鲁贤。胡不传循吏，而以权门愆。

自非东海恩，难雪成都冤。大笑落水时，流风至今传。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。